Document ID: /roh_data/filtered/fineweb-2-filterrobots_roh.jsonl.gz/7605

Il Bahrain, l'Arabia Saudita, ils Emirats Arabs Unids e l'Egipta han interrut tut las relaziuns diplomaticas cun il Katar glindesdi en damaun. I sa tracta probabel dad in'acziun coordinada.
Ultra da quai hajan ils pajais vischins serrà tut ils cunfins e pretendì dals burgais dal Katar da turnar en il Katar entaifer duas emnas. Quai rapporta l'emettur Al-Arabiya. Il Katar na desistia numnadamain betg da sustegnair il terrorissem en il Jemen e la Siria.
RR novitads 07:00